**Szakvélemény**

Lendvai Mátét a tavalyi, 2021/2022-es tanév kezdete óta tanítom. A 4. tanév végén és az 5. évfolyam végén írt két idegen nyelvi mérésen elért eredménye alapján a gyengébb csoportba került. Máté előzékeny, udvarias, segítőkész tanuló, akinek azonban komoly problémái vannak az idegen nyelv tanulásával.

Máté figyelme rendkívül szórt, nagy nehézségek árán sem tudja követni az óra menetét. Figyelme nagyon könnyen elterelődik és beszélgetésével, zajongással kivétel nélkül minden órán zavarja társait a munkában.

Nagy gondot okoz számára az óra menetének követése, nehezen másol a tábláról. Problémái vannak a nyelvtani szabályok megértésével, alkalmazni pedig segítséggel sem tudja őket.

Tapasztalataim alapján Máté írásképe rendezetlen, nehezen olvasható, nagyon sok helyesírási hibával ír. Az angol szavakat nagyon nehezen formázza, az eredeti helyesírását csak néhány rendkívül egyszerű szónak (park, bank) sikerült elsajátítania az elmúlt több mint 5 évben. Sok üres helyet hagy a szódolgozataiban, de a leírt szavak túlnyomó többsége felolvasva sem emlékeztet az eredeti szóra. Ebben a tananyag növekedésével a tavalyi tanév óta romlást tapasztaltam. Ezért véleményem szerint Máté esetében a szóbeli számonkérésre való áttérés sem oldaná meg a problémát.

Mindezek azt eredményezik, hogy Máté jelenleg a támogató szülői háttér ellenére is egyre inkább lemarad társaitól idegen nyelvi tanulmányaiban.

2023. 01. 09.

Hegedüs Éva

szaktanár